வேலூர் மாவட்ட முதன்மைக் கல்வி அலுவலரின் செயல்முறைகள்

ந.க.எண்.773/அ5/2022 நாள்.22.03.2022

-----

பொருள் உடற்கல்வி – 2021-22ஆம் கல்வியாண்டு – 6 முதல் 9ஆம் வகுப்பு வரை கல்வி பயிலும் மாணவ / மாணவிகளுக்கு உடற்கல்விக்கான பாடத்திட்டத்தின்படி விளையாட்டு மைதானத்தில் உடற்பயிற்சி வகுப்புகளை நடத்திட தெரிவித்தல் – சார்பு

பார்வை 1. சென்னை, பள்ளிக்கல்வி ஆணையரின் காணொளி காட்சி கூட்டம் நாள்.18.02.2022

2. சென்னை, முதன்மை உடற்கல்வி ஆய்வாளர் (பொ) கடித எண்.057/ஆ1/2022 நாள்.10.03.2022

3. சென்னை, தமிழ்நாடு பள்ளிக்கல்வி ஆணையரின் செயல்முறைகள் ந.க.எண்.573/எம்4/2022 நாள்.21.03.2022

-----

2021-2022ஆம் கல்வியாண்டில் அனைத்துவகைப் பள்ளிகளில் 6 முதல் 9ஆம் வகுப்பு வரை கல்வி பயிலும் மாணவ / மாணவியர்களுக்கான உடற்கல்வி பாடத்திட்டத்தின்படி விளையாட்டு மைதானத்தில் உடற்பயிற்சி வகுப்புகளை நடத்தலாம் என பார்வை 3ல் காணும் ஆணையரின் செயல்முறைகளில் தெரிவிக்கப்பட்டுள்ளது.

இதன் அடிப்படையில் நடப்பு கல்வியாண்டில் 10, 11 மற்றும் 12ஆம் வகுப்பு மாணவ / மாணவியர்களுக்கான அரசு பொது தேர்வுகள் நடைபெறவுள்ள நிலையில், இவ்வகுப்புகளை தவிர்த்து 6, 7, 8 மற்றும் 9 ஆகிய வகுப்புகளுக்குரிய பாடத்திட்டத்தின்படி பயிற்சி வகுப்புகள் நடைபெற்று வருகின்றமையால் இதே போன்று இவ்வகுப்பு மாணவர்களுக்கு உடற்கல்விக்கான பாடத்திட்டத்தின்படி விளையாட்டு மைதானத்தில் பயிற்சி வகுப்புகளை, தமிழக அரசின் கோவிட்-19 பாதுகாப்பு வழிமுறைகளைப் பின்பற்றி (SOP) மாணவர்களுக்கு உடற்கல்வி இயக்குநர் மற்றும் உடற்கல்வி ஆசிரியர்கள் மூலம் உடற்பயிற்சி வழங்குமாறு அனைத்துவகை பள்ளித் தலைமை ஆசிரியர்கள் அறிவுறுத்தப்படுகிறார்கள்.

முதன்மைக் கல்வி அலுவலர்

வேலூர்

பெறுநர்

அனைத்துவகை பள்ளித் தலைமை ஆசிரியர்கள்,

வேலூர் மாவட்டம்.

நகல்

மாவட்ட உடற்கல்வி ஆய்வாளர், வேலூர்.